title: Vara aragonesa
text: A vara aragonesa u vara chaquesa ye una unidat de mesura tradicional pa lonchitutz propia d'o Reino d'Aragón, emparentada con atras varas d'atros reinos medievals, como a vara castellana, a valenciana, a portuguesa u a verge francesa.
  
  En o Sistema Internacional d'Unidaz a suya equivalencia ye de 0,772 metros, ixo ye 77,2 centimetros. A vara se subdividiba en dos codos aragoneses de 0.384 metros, en 3 «tercias» u pietz, u en 4 palmos de 0,193 metros. Multiplos de la vara yeran a cana, que mediba dos varas, y a legua, que yera igual que 8000 varas.
  
  Como mida pa superficies se podeba emplegar a vara quadrada, que yera equivalent a 0,595984 metros quadraus actuals. En Teruel yera una miquina más chica, y a vara quadrada valeba 0,589824 m2. Lo mesmo pasaba con a vara cubica, que de normal valeba 0,460099648 m3 en Uesca y Zaragoza, pero en Teruel valeba 0,45294832 m3 namás.
  
  Referencias 
  
  Unidaz de mesura aragonesas